ਹੋਕੂਸਾਈ
ਕਤਸੁਸ਼ਿਕਾ ਹੋਕੂਸਾਈ (/ˌhoʊkʊˈsaɪ, ˈhoʊkʊsaɪ/, also ਯੂਐਸ: /ˈhoʊkəsaɪ/; ਜਪਾਨੀ: 葛飾 北斎, ਉਚਾਰਨ [katsɯɕi̥ka hokɯ̥sai] ( ਸੁਣੋ); ਅੰ. 31 ਅਕਤੂਬਰ 1760 - 10 ਮਈ 1849) ਇੱਕ ਜਪਾਨੀ ਕਲਾਕਾਰ, ਉਕੀਓ-ਈ ਪੇਂਟਰ ਅਤੇ ਈਦੋ ਪੀਰੀਅਡ ਦਾ ਪ੍ਰਿੰਟਮੇਕਰ ਸੀ। ਈਦੋ (ਹੁਣ ਟੋਕੀਓ) ਵਿੱਚ ਪੈਦਾ ਹੋਇਆ ਹੋਕੂਸਾਈ ਲੱਕੜ ਦੇ ਗੁਟਕਿਆਂ ਦੀ ਪ੍ਰਿੰਟ ਲੜੀ ਮਾਊਂਟ ਫੂਜੀ ਦੇ ਛੱਤੀ ਦ੍ਰਿਸ਼ (富嶽三十六景, Fugaku Sanjūroku-kei?, c. 1831) ਲਈ ਵਧੇਰੇ ਪ੍ਰਸਿੱਧ ਹੈ। ਇਸ ਲੜੀ ਵਿੱਚ ਵਿੱਚ ਕੌਮਾਂਤਰੀ ਤੌਰ 'ਤੇ ਆਈਕੋਨਿਕ ਪ੍ਰਿੰਟ, ਕਨਾਗਾਵਾ ਦੀ ਮਹਾਨ ਲਹਿਰ ਵੀ ਸ਼ਾਮਲ ਹੈ। ਹੋਕੂਸਾਈ ਨੇ ਜਾਪਾਨ ਵਿੱਚ ਘਰੇਲੂ ਯਾਤਰਾ ਵਿੱਚ ਉਛਾਲ ਅਤੇ ਮਾਊਂਟ ਫੂਜੀ ਦੇ ਨਾਲ ਉਸ ਦੇ  ਵਿਅਕਤੀਗਤ ਲਗਾਉ ਦੇ ਕਰਨ, ਮਾਊਂਟ ਫੂਜੀ ਦੇ ਛੱਤੀ ਦ੍ਰਿਸ਼ ਲੜੀ ਬਣਾਈ। ਇਹ ਲੜੀ, ਅਤੇ ਇਸ ਵਿੱਚ ਵੀ ਵਿਸ਼ੇਸ਼ ਕਰਕੇ ਕਨਾਗਾਵਾ ਦੀ ਮਹਾਨ ਲਹਿਰ ਨਾਮ ਦਾ ਪ੍ਰਿੰਟ ਅਤੇ ਸੁਹਣੀ ਹਵਾ, ਸਾਫ਼ ਸਵੇਰ,  ਦੇ ਕਾਰਨ ਜਾਪਾਨ ਅਤੇ ਵਿਦੇਸ਼ਾਂ ਦੋਨਾਂ ਵਿੱਚ ਹੋਕੂਸਾਈ ਨੂੰ ਬਹੁਤ ਪ੍ਰਸਿੱਧੀ ਮਿਲੀ। ਜਿਵੇਂ ਇਤਿਹਾਸਕਾਰ ਰਿਚਰਡ ਲੇਨ ਨੇ ਸਿੱਟਾ ਕੱਢਿਆ ਹੈ,  "ਵਾਸਤਵ ਵਿੱਚ,  ਜੇਕਰ ਕੋਈ ਇੱਕ ਕੰਮ ਦੱਸਣਾ ਹੋਵੇ ਜਿਸਨੇ ਹੋਕੁਸਾਈ ਦਾ ਨਾਮ ਜਾਪਾਨ ਅਤੇ ਵਿਦੇਸ਼ ਦੋਨਾਂ ਵਿੱਚ ਬਣਾਇਆ ਹੈ,  ਤਾਂ ਉਹ ਇਹ ਯਾਦਗਾਰੀ ਪ੍ਰਿੰਟ-ਲੜੀ ਹੈ। ਹਾਲਾਂ ਕਿ ਇਸ ਲੜੀ ਤੋਂ ਪਹਿਲਾਂ ਹੋਕੂਸਾਈ ਦਾ ਕੰਮ ਨਿਰਸੰਦੇਹ ਮਹੱਤਵਪੂਰਣ ਸੀ, ਪਰ ਇਸ ਲੜੀ ਦੇ ਬਾਅਦ ਹੀ ਉਸ ਨੂੰ ਵਿਆਪਕ ਮਾਨਤਾ ਮਿਲੀ।